CELEX: 32009B0671
Language: mt
Date: 2009-04-23 00:00:00
Title: Deċiżjoni tal-Parlament Ewropew tat-23 ta' April 2009 dwar il-kwittanza għall-implimentazzjoni tal-baġit tal-Aġenzija Ewropea għar-Rikostruzzjoni għas-sena finanzjarja 2007

26.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 255/176
            
         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit tal-Aġenzija Ewropea għar-Rikostruzzjoni għas-sena finanzjarja 2007
   (2009/671/KE)
   IL-PARLAMENT EWROPEW,
   
               —
            
            
               wara li kkunsidra l-kontijiet annwali definittivi tal-Aġenzija Ewropea għar-Rikostruzzjoni għas-sena finanzjarja 2007 (1),
            
         
               —
            
            
               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għar-Rikostruzzjoni għas-sena finanzjarja 2007, flimkien mat-tweġibiet tal-Aġenzija (2),
            
         
               —
            
            
               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
            
         
               —
            
            
               wara li kkunsidra r-Regolament tal-Kunsill (KE) Nru 2667/2000 tal-5 ta’ Diċembru 2000 dwar l-Aġenzija Ewropea għar-Rikostruzzjoni (4), u partikularment l-Artikolu 8 tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,
            
         
               —
            
            
               wara li kkunsidra r-Regola 71, u l-Anness V, tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A6-0169/2009),
            
         
               1.
            
            
               Jagħti kwittanza lid-Direttur tal-Aġenzija Ewropea għar-Rikostruzzjoni fir-rigward tal-implimentazzjoni tal-baġit tal-Aġenzija għas-sena finanzjarja 2007;
            
         
               2.
            
            
               Jippreżenta l-kummenti tiegħu fir-riżoluzzjoni ta’ hawn taħt;
            
         
               3.
            
            
               Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-r-riżoluzzjoni li hi parti integrali minnha lid-Direttur tal-Aġenzija Ewropea għar-Rikostruzzjoni, lill-Kunsill, lill-Kummissjoni u lill-Qorti tal-Awdituri, u u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Hans-Gert PÖTTERING
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 278, 31.10.2008, p. 13.
   
      (2)  ĠU C 311, 5.12.2008, p. 42.
   
      (3)  ĠU L 248, 16.9.2002, p. 1.
   
      (4)  ĠU L 306, 7.12.2000, p. 7.
   
      (5)  ĠU L 357, 31.12.2002, p. 72.
   RIŻOLUZZJONI TAL-PARLAMENT EWROPEW
   tat-23 ta’ April 2009
   li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Ambjent għas-sena finanzjarja 2007
   IL-PARLAMENT EWROPEW,
   
               —
            
            
               wara li kkunsidra l-kontijiet annwali definittivi tal-Aġenzija Ewropea għar-Rikostruzzjoni għas-sena finanzjarja 2007 (1),
            
         
               —
            
            
               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għar-Rikostruzzjoni għas-sena finanzjarja 2007, flimkien mat-tweġibiet tal-Aġenzija (2),
            
         
               —
            
            
               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),
            
         
               —
            
            
               wara li kkunsidra t-Trattat KE, u b’mod partikulari l-Artikolu 276 tiegħu,
            
         
               —
            
            
               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikolari l-Artikolu 185 tiegħu,
            
         
               —
            
            
               wara li kkunsidra r-Regolament tal-Kunsill (KE) Nru 2667/2000 tal-5 ta’ Diċembru 2000 dwar l-Aġenzija Ewropea għar-Rikostruzzjoni (4), u partikularment l-Artikolu 8 tiegħu,
            
         
               —
            
            
               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikulari l-Artikolu 94 tiegħu,
            
         
               —
            
            
               wara li kkunsidra r-Regola 71, u l-Anness V, tar-Regoli ta’ Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Kontroll tal-Baġit (A6-0169/2009),
            
         
               A.
            
            
               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2007 huma ta’ min wieħed joqgħod fuqhom, u li t-tranżazzjonijiet bażiċi huma legali u regolari,
            
         
               B.
            
            
               billi fit-22 ta’ April 2008 il-Parlament ta l-kwittanza lid-Direttur tal-Aġenzija Ewropea għar-Rikostruzzjoni fir-rigward tal-implimentazzjoni tal-baġit tal-Aġenzija għas-sena finanzjarja 2006 (6);
            
         
               1.
            
            
               Jinnota b’mod pożittiv li, bħal fir-rigward tas-sena finanzjarja 2006, il-QEA kkunsidrat li l-Aġenzija implimentat il-baġit b’mod sodisfaċenti;
            
         
               2.
            
            
               Ifakkar li l-mandat tal-Aġenzija jispiċċa fil-31 ta’ Diċembru 2008;
            
         
               3.
            
            
               Ra evidenza biżżejjed li l-Aġenzija ma kellhiex biss is-sistemi (loġistika, is-sistemi tal-IT, u oħrajn) biex timplimenta malajr ammonti kbar ta’ għajnuna f’sitwazzjonijiet ta’ wara l-konflitt, imma kellha wkoll il-ħila u l-għarfien bil-provi biex tfassal u tagħti assistenza ta’ kwalità għolja li ħalliet impatt reali;
            
         
               4.
            
            
               Jiddispjaċih dwar il-fatt li l-Kummissjoni ma rrispettatx ir-riżoluzzjonijiet ta’ kwittanza għas-snin finanzjarji 2005 u 2006 billi talbet biex jitwalu l-attivitajiet tal-Aġenzija, li ntemmu fl-2008, u huwa mħasseb dwar ir-riskju konsegwenzjali li l-UE tista’ titlef ħafna mill-ħila li l-Aġenzija kisbet matul l-aħħar tmien snin;
            
         Segwitu għall-eżerċizju dwar il-kwittanza tal-2006
   
               5.
            
            
               Ifakkar li, fir-riżoluzzjoni tiegħu dwar il-kwittanza tal-Kummissjoni tal-2006, hu talab lill-Kummissjoni biex iżommu infurmat b’mod regolari dwar it-trasferiment tal-attivitajiet tal-Aġenzija lid-delegazzjonijiet;
            
         
               6.
            
            
               Jinnota li l-Kummissjoni, fil-paragrafi 201 u 203 tas-segwitu tagħha għall-kwittanza tal-2006, wiegħdet li żżomm lill-Parlament infurmat dwar it-trasferiment tal-attivitajiet tal-Aġenzija lid-delegazzjonijiet u dwar l-istadji differenti tal-għeluq tal-Aġenzija (7);
            
         
               7.
            
            
               Jinnota l-istqarrija tal-Kummissjoni, fis-segwitu tagħha tal-kwittanza tal-2006, li l-Aġenzija se ttemm l-attivitajiet operattivi kollha sa tmiem Settembru 2008; li l-Aġenzija ikollha tliet xhur, minn Ottubru sa Diċembru 2008, biex tiffinalizza l-għeluq amministrattiv tagħha; u li fl-2009, “ċellula tal-għeluq” bħala parti mill-Kummissjoni se tieħu ħsieb l-għeluq tal-attivitajiet amministrattivi li jifdal matul perjodu limitat ta’ ftit xhur;
            
         
               8.
            
            
               Jinnota li l-Kummissjoni bagħtet ġabra ta’ noti ta’ informazzjoni dwar il-koperazzjoni bejn il-Kummissjoni u l-Aġenzija waqt il-perjodu ta’ tranżizzjoni 2007-2008 liċ-Chairperson tal-Kumitat għall-Kontroll tal-Baġit (8);
            
         
               9.
            
            
               Jinnota mir-raba’ nota ta’ informazzjoni tas-7 ta’ Ottubru 2008 li l-Kummissjoni se tressaq rapport finali dwar l-għeluq tal-Aġenzija meta jitlestew il-kontijiet finali tal-Aġenzija u ċ-ċellula tal-għeluq tkun temmet ix-xogħol tagħha; jistenna bil-ħerqa dan ir-rapport;
            
         Riskju potenzjali relatat mat-trasferiment tal-attivitajiet tal-Aġenzija lid-delegazzjonijiet
   
               10.
            
            
               Jinnota li l-QEA, fir-rapport annwali tagħha għall-2007, identifikat tliet riskji potenzjali dwar it-trasferiment tal-attivitajiet tal-Aġenzija lid-delegazzjonijiet:
               
                           (a)
                        
                        
                           minħabba l-karattru pluriennali tal-attività tal-Aġenzija, għad hemm approprjazzjonijiet tal-baġit mhux użati ta’ EUR 453 000 000 li għandhom ikunu implimentati fis-snin wara l-2008, li hi l-aħħar sena tal-Aġenzija;
                        
                     
                           (b)
                        
                        
                           in-nota ta’ gwida maħruġa mill-Kummissjoni fil-11 ta’ Ġunju 2008 dwar it-trasferiment tal-fajls ma tkoprix il-punti kollha li hemm fil-karta tal-bilanċ tal-Aġenzija;
                        
                     
                           (c)
                        
                        
                           il-bilanċ żejjed akkumulat ta’ EUR 180 000 000 muri fil-karta tal-bilanċ tal-Aġenzija fil-31 ta’ Diċembru 2007 se jkollu jittieħed mill-Kummissjoni u jkun ġestit minnha meta jispiċċa l-mandat tal-Aġenzija;
                        
                     
         
               11.
            
            
               Jitlob lill-Kummissjoni biex tinforma lill-Kumitat kompetenti tal-Parlament dwar:
               
                           (a)
                        
                        
                           kif l-approprjazzjonijiet mhux użati tal-baġit se jkunu implimentati;
                        
                     
                           (b)
                        
                        
                           jekk kienx konkluż memorandum ta’ ftehim li jkopri l-punti kollha fuq il-karta tal-bilanċ tal-Aġenzija bejn l-Aġenzija u l-Kummissjoni, jew kif il-Kummissjoni b’xi mod ieħor assigurat it-tkomplija tat-trasferiment tal-fajls u tal-materji kollha;
                        
                     
                           (c)
                        
                        
                           kif il-bilanċ żejjed akkumulat ta’ EUR 180 000 000 li jidher fil-karta tal-bilanċ tal-Aġenzija tal-31 ta’ Diċembru 2007 se jkun gestit mill-Kummissjoni;
                        
                     
         
               12.
            
            
               Jirreferi għal osservazzjonijiet oħrajn li jakkumpanjaw id-deċiżjoni ta’ kwittanza li huma ta’ natura orizzontali għar-riżoluzzjoni tiegħu tat-23 ta’ April 2009 dwar il-ġestjoni finanzjarja u l-kontroll tal-aġenziji tal-UE (9).
            
         
      (1)  ĠU C 278, 31.10.2008, p. 13.
   
      (2)  ĠU C 311, 5.12.2008, p. 42.
   
      (3)  ĠU L 248, 16.9.2002, p. 1.
   
      (4)  ĠU L 306, 7.12.2000, p. 7.
   
      (5)  ĠU L 357, 31.12.2002, p. 72.
   
      (6)  ĠU L 88, 31.3.2009, p. 150.
   
      (7)  Dokument ta’ ħidma tal-persunal tal-Kummissjoni, anness mar-rapport mill-Kummissjoni lill-Parlament Ewropew dwar is-segwitu għall-proċedura ta’ kwittanza tal-2006 (SEC(2008) 2579).
   
      (8)  In-noti jinsabu fuq il-website tal-Kumitat għall-Kontroll tal-Baġit.
   
      (9)  Ara paġna 206 ta’ dan il-Ġurnal Uffiċjali.